Publication: Magyar Közlöny
Issue: MK-2003-80 (Year: 2003, Number: 80)
Era: 1990-2004
Section: szóló 1996. évi XLIV. törvény 146. §-a (2) bekezdésének
Paragraph Index: 1272

6. § Az R. 10. §-a a következõ (10) bekezdéssel egészül ki: „(10) A sorozással kapcsolatos, a hadköteles egészségi állapotára vonatkozó okmányokat (Törzslap, szakorvosi leletek, sorozási orvosi, pszichológiai okmányok stb.) a sorozást követõen zárt borítékban kell tárolni, illetve továbbítani a nyilvántartó lappal együtt. A borítékon a megyei sorozó szakfõorvos feltünteti a sorozás dátumát, az alkalmassági minõsítést és a borítékot a ragasztás fölött aláírásával és személyi bélyegzõje lenyomatával látja el. A borítékot csak arra illetékes orvos (sorozó-, csapat-, katonai egészségügyi intézeti orvos, felülvizsgáló bizottsági orvos) bonthatja fel, és a fentebb elõírt módon kell lezárni.”

Source: https://magyarkozlony.hu/hivatalos-lapok/2ea0e168a9792efdeb899d8224663aa0a7148657/dokumentumok/1571e4bf7fd4517e2718676f7cadc9c1c1bf7479/letoltes